使至嵩山尋杜四不遇慨然復傷田洗馬韓觀主因以題壁贈杜侯杜四
作者：宋之問
朝代：唐

paragraphs: 洛橋瞻太室，期子在雲煙。
歸來不相見，孤賞弄寒泉。
與君闊松石，于茲二十年。
田公謝昭世，韓子秘幽埏。
憶昔同攜手，山棲接二賢。
笙歌入玄地，詩酒坐寥天。
舊友悉零落，罷琴私自憐。
逝者非藥誤，餐霞意可全。
爲余理還策，相與事靈仙。